<b>שאלה </b>ראובן מת והניח אלמנה ויתום ורצתה האלמנה מזונות ולזה הוכרחה למכור חלק אחד לשמעון מהכרם אשר לה ועמדו ב''ד לעזרת היתום ונתפשרו עם שמעון בחלוקת הכרם ולקח חלקו והניח חלק היתום באמצע הכרם אך בזאת התנו על שמעון שאם היתום כאשר יגדל ולא יתרצה בחלק זה אז יתפשר עצמו ויגדל הילד ולא נתרצה בזה ונשתתפו ביחד ועמדו בזה ימים רבים אחרי כן רצה שמעון לחלוק עם היתום ולקחו כל אחד כאשר רצו ונטלו קנין על זה אמנם לא הזכירו בעת החלוקה השקאת הכרם ולא עלה על דעתם יען מעיין היה בחלקו של שמעון ומשם יפרד והשקה את כל הכרם ויהי לימים חלק לבם ולא רצה שמעון להשקות את הגן אשר לשמעון מחלקו יורינו רבינו הדין אם יוכל שמעון לעכב או לא והמקום יכפיל שכרך ויוסף כבוד על כבודך א"ס: